Ebba Andersson

**Ebba Kristina Andersson** (født 1997) er en svensk langrennsløper som representerer Piteå Elit. Hun debuterte i verdenscupen 15. februar 2015 på 10&nbsp;km fristil i Østersund, men tok ikke sin første verdenscupseier før 10. januar 2021. Andersson ble olympisk mester da hun vant 50 km klassisk i Vinter-OL 2026 i Milano Cortina.

Hun tok gull på 4 × 5 kilometer stafett i VM 2019, to gull og en bronse i VM 2023, tre gull i VM 2025, sølv på stafett i vinter-OL 2018 i Pyeongchang og på 4 &times; 5 km stafett i ski-VM 2017 i Lahtis, samt gull på 10&nbsp;km fristil i junior-VM på ski 2016 og sprintgull i junior-VM på ski 2017.

## Idrettskarriere
### Sesongen 2012/13
Andersson kom på tredjeplass på 7,5&nbsp;km i klassen K16 i ungdoms-SM 2013 i Zinkgruvan. Hun vant flere mindre renn i 16-årsklassen, som Anundsjöloppet, Norrskog Cup, Decemberloppet, Fjälltopploppet, Grönklittsjakten og Sundsvalls Ungdomsspel Dubbeljakt.

### Sesongen 2013/14
Hun debuterte i Skandinavisk Cup i januar 2014, med 23.-plass på 10&nbsp;km klassisk i Piteå. I Ski-SM 2014 deltok hun på Sellefteås andrelag på stafetten, som kom på åttendeplass i klassen K21. I mars deltok hun i Junior-SM på ski 2014, der hun vant 5&nbsp;km og kom på tredjeplass på skiathlon. I tillegg kom Sellefteå på annenplass på stafetten.

I juli deltok hun i rulleskiløpet Sollefteå Uphill, der hun vant K20-klassen.

### Sesongen 2014/15
I november 2014 vant hun Bruksvallsloppet fristil. I Scandic Cup vant hun 5&nbsp;km fristil i Piteå i desember, og hun vant 5&nbsp;km fristil og 11,2&nbsp;km fellesstart i Torsby i januar. I Skandinavisk Cup 2014/15 fikk hun en niende- og en tiendeplass, og endte med det på 57.-plass sammenlagt. Hun deltok i junior-VM på ski 2015 i Almaty fikk hun bronse på 10&nbsp;km skiathlon i juniorklassen, bak Sofie Nordsveen Hustad og Victoria Carl. Hun kom også på åttendeplass på 5&nbsp;km fristil, og Sverige kom på fjerdeplass på 4 &times; 3,3&nbsp;km stafett.

I Junior-SM på ski 2015 vant hun 10&nbsp;km skiathlon og 5&nbsp;km, og hun kom på 14.-plass på 30&nbsp;km i Ski-SM 2015. I juli kom hun på fjerdeplass i det svenske mesterskapet i rulleski motbakke.

### Sesongen 2015/16
Andersson fikk tre pallplasseringer i Skandinavisk Cup 2015/16, og endte til slutt på tolvteplass med 249 poeng. Hun fikk sølv på 10&nbsp;km klassisk i Ski-SM 2016, bak Charlotte Kalla, og bronse på skiathlon.

I Junior-VM på ski 2016 vant hun 10&nbsp;km fristil, og kom på sjetteplass på 5&nbsp;km klassisk. Sverige fikk i tillegg gull på 4 &times; 2,5&nbsp;km stafett, der Andersson gikk sammen med Emma Ribom, Elina Rönnlund og Jenny Solin.

### Sesongene etter 2016
Skandinavisk Cup 2016/17 startet på Lillehammer, der hun fikk en annenplass og en tredjeplass. I junior-VM på ski 2017 i januar/februar vant hun 5&nbsp;km fri teknikk. Hun ble overraskende tatt ut på Sveriges lag på 4 × 5 km stafett i VM 2017 i Lahtis. Sammen med Charlotte Kalla, Stina Nilsson og Anna Haag tok hun sølv.

Andersson tok sin første pallplass i verdenscupen da hun ble nummer to på 10 km klassisk i Ruka 25. november 2018.

I VM 2019 i Seefeld gikk Andersson på første etappe på Sveriges lag som tok gull på 4 x 5&nbsp;km stafett. De andre på laget var Frida Karlsson, Charlotte Kalla og Stina Nilsson.

Andersson tok sin første verdenscupseier 10. januar 2021 da hun vant 10 km fristil fellesstart opp slalåmbakken i Val di Fiemme på den avsluttende etappen i Tour de Ski 2021. Hun ble nummer tre sammenlagt i Tour de Ski 2021.

Under VM 2021 i Oberstdorf tok Andersson bronse både på 15 km duatlon og på 10 km fristil med intervallstart. I begge renn ble Therese Johaug og Frida Karlsson henholdsvis nummer en og to. På 15&nbsp;km tapte Andersson spurten om andreplassen. Hun ble nummer fire på 30 km og gikk tredje etappe på Sveriges lag som ble nummer seks på 4 × 5 kilometer stafett. Andersson vant det 54&nbsp;km lange Vålådalsrennet som inngikk i Ski Classics 2021 som erstatning for det avlyste Birkebeinerrennet.

Andersson ble nummer to i Tour de Ski 2021/22. Hun representerte Sverige i vinter-OL 2022 i Beijing der hun gikk andre etappe på Sveriges lag som tok bronse på 4 × 5 km stafett. Maja Dahlqvist, Frida Karlsson og Jonna Sundling gikk de øvrige etappene. Hun ble nummer ti på 15 km med skibytte, nummer seks på 10 km klassisk og nummer åtte på den avsluttende 30 km fristil. Der lå hun lenge an til bronsemedalje, men ble forbigått på oppløpet. Hun vant Reistadløpet i 2022.

I VM 2023 i Planica tok hun gull både på 15 km duatlon (også kalt skiatlon) og på 30 km, bronse på 10 km fristil med intervallstart, og hun gikk andre etappe på Sveriges lag som tok bronse på 4 × 5 km stafett.

I VM 2025 i Trondheim tok hun gull på 20 km skiatlon, på 10 km klassisk med intervallstart, og hun gikk tredje etappe på Sveriges lag som tok gull på 4 × 7,5 km stafett. Hun vant Reistadløpet også i 2025, og hun vant Summit 2 Senja.

I OL 2026 i Val di Fiemme tok hun sølv på 20 km skiatlon.

## Resultatoversikt
### Continental Cup
;Enkeltseire

;Sammenlagtplasseringer Skandinavisk Cup

## Referanser


## Eksterne lenker
* 
*  Skidresultat.se